stanford-oval/wikipedia huggingface dataset:
Gil González Dávila

Gil González Dávila.
Gil González Dávila (noin 1480–1526) oli espanjalainen konkistadori. González lähti Keski-Amerikkaan ja saapui Costa Ricaan, missä alkuasukkaat suhtautuivat häneen ystävällisesti. Hän jatkoi Nicaraguaan, missä 15 000 intiaania kastettiin kristinuskoon ja Gonzálezin seurue sai paljon kultaa. González palasi Panamaan ja kertoi löytäneensä reitin valtamereltä valtamerelle Nicaraguajärven kautta. Hän lähti vuonna 1523 toiselle tutkimusmatkalleen Hondurasiin, löysi Fonsecanlahden ja nimesi sen piispa Juan Rodríguez de Fonsecan mukaan. Hondurasissa González joutui ristiriitaan Hernán Cortésin kanssa. González pakotettiin muuttamaan Meksikoon, mistä hän palasi Espanjaan.
Oleg Gontšarenko

| Mitalit | Mitalit | Mitalit |  |
| --- | --- | --- | --- |
|  Oleg Gontšarenko |  Oleg Gontšarenko |  Oleg Gontšarenko |  |
Maa:   Neuvostoliitto
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Pronssia | Cortina d'Ampezzo 1956 | 5 000 metriä |  |
|  Pronssia | Cortina d'Ampezzo 1956 | 10 000 metriä |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Kultaa | Helsinki 1953 | yhteispisteet |  |
|  Kultaa | Oslo 1956 | yhteispisteet |  |
|  Kultaa | Helsinki 1958 | yhteispisteet |  |
|  Hopeaa | Sapporo 1954 | yhteispisteet |  |
|  Hopeaa | Moskova 1955 | yhteispisteet |  |
| EM-kilpailut  | EM-kilpailut  | EM-kilpailut  |  |
|  Kultaa | Oslo 1957 | yhteispisteet |  |
|  Kultaa | Eskilstuna 1958 | yhteispisteet |  |
|  Hopeaa | Falun 1955 | yhteispisteet |  |
Oleg Georgijevitš Gontšarenko (ven. Олег Георгиевич Гончаренко, 18. elokuuta 1931 Harkova, Ukraina – 16. joulukuuta 1986 Moskova) oli Neuvostoliittoa edustanut pikaluistelun maailmanmestari ja olympiamitalisti.
Gontšarenko oli ensimmäinen neuvostoliittolainen miesluistelija, joka voitti yleisluistelun maailmanmestaruuden. Hän voitti mestaruuden kolmasti: Helsingissä 1953, Oslossa 1956 ja toistamiseen Helsingissä 1958. Lisäksi hän saavutti MM-hopeaa vuosina 1954 ja 1955. Vuonna 1957 hän sijoittui MM-kisoissa neljänneksi, vuonna 1959 seitsemänneksi, vuonna 1960 yhdeksänneksi ja vuonna 1961 sijalle 12. Euroopan-mestaruuden hän voitti Oslossa 1957 ja Eskilstunassa 1958, ja lisäksi hän saavutti EM-hopeaa 1955 sekä sijoittui viidenneksi vuonna 1956, kuudenneksi vuosina 1959 ja 1960 sekä kahdeksanneksi vuonna 1961.
Cortina d'Ampezzon olympialaisissa 1956 Gontšarenko saavutti pronssia 5 000 metrillä ja 10 000 metrillä. Squaw Valleyn olympialaisissa 1960 hän sijoittui 5 000 metrillä kuudenneksi. Aktiiviuransa jälkeen Gontšarenko toimi Kansainvälisen Luisteluliiton hallinnossa sekä Neuvostoliiton luistelujoukkueiden johtajana arvokilpailuissa.
Goon kieli

Goo on Norsunluurannikolla puhuttu mandelainen kieli. Sen puhujat asuvat Montagnesin piirikunnan Tonkpin alueella Manin kaupungin pohjoispuolella. Heitä arvioidaan olevan 7 000–8 000 henkeä (vuonna 2015).
Goo kuuluu mandekielten kaakkoishaaran eteläryhmään. Sen lähimmät sukukielet ovat tura ja dan. Aikaisemmin goota pidettiin turan kielen murteena.
Suurin osa goon puhujista osaa myös turaa ja monet puhuvat dania tai djulaa. Kirjakielenä toimii ranska.
Duncan Goodhew

| Mitalit> Maa:  Yhdistynyt kuningaskunta .Miesten uinti. Olympialaiset  | Mitalit> Maa:  Yhdistynyt kuningaskunta .Miesten uinti. Olympialaiset  | Mitalit> Maa:  Yhdistynyt kuningaskunta .Miesten uinti. Olympialaiset  | Maa:  Yhdistynyt kuningaskunta > Miesten uinti. |
| --- | --- | --- | --- |
|  Kultaa | Moskova 1980 | 100 m rintauinti |  |
|  Pronssia | Moskova 1980 | 4 × 100 m sekauinti |  |
| MM-kilpailut  | MM-kilpailut  | MM-kilpailut  |  |
|  Pronssia | Berliini 1978 | 4 × 100 m sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Pronssia | Jönköping 1977 | 4 × 100 m sekauinti |  |
Duncan Alexander Goodhew MBE (s. 27. toukokuuta 1957 Beckenham) on brittiläinen uimari ja olympiavoittaja. Hän voitti Moskovan olympialaisissa 1980 kultaa 100 metrin rintauinnissa ja saavutti pronssia 4 × 100 metrin sekauintiviestissä. Goodhew on saanut myös yhden viestipronssin sekä MM-kisoista että EM-kisoista.
Bandiera-luokka

| Bandiera-luokka |
| --- | --- |


Tekniset tiedot
Uppouma:  942 t (pinnalla) 1 147 t (sukellus)
Pituus:  69,8 m
Leveys:  7,22 m
Syväys:  5,18 m
Koneteho:  2 × dieselmoottoria 3 000 bhp (pinnalla) 2 × sähkömoottoria 1 300 hv  (sukellus)
Nopeus:  17,5 solmua (pinnalla) 9 solmua (sukellus)
Miehistöä:  49
Aseistus
Meritorjunta:  1 × 102 mm/35 tykki 8 × 533 mm torpedoputkea
Ilmatorjunta:  2 × 13,2 mm ilmatorjuntakonekivääriä
Bandiera-luokka oli Italian kuninkaallisen laivaston neljän sukellusveneen muodostama alusluokka, jonka alukset palvelivat toisessa maailmansodassa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Ciro Menotti | OTO, Muggiano | 12. toukokuuta 1928 | 29. heinäkuuta 1929 | 29. heinäkuuta 1930 | alusluettelosta 9. syyskuuta 1943 |
| Fratelli Bandiera | CRDA, Monfalcone | 11. helmikuuta 1928 | 7. heinäkuuta 1929 | 2. kesäkuuta 1930 | alusluettelosta 9. syyskuuta 1943 |
| Luciano Manara | CRDA, Monfalcone | 18. helmikuuta 1928 | 5. lokakuuta 1929 | 9. syyskuuta 1930 | alusluettelosta 9. syyskuuta 1943 |
| Santorre Santarosa | OTO, Muggiano | 1. toukokuuta 1928 | 22. lokakuuta 1929 | 29. heinäkuuta 1930 | miehistönsä upottama 20. tammikuuta 1943 |
Goottisota

Goottisota voi tarkoittaa seuraavia Rooman valtakunnan ja goottien välisiä sotia.
Goottisota, vuosina 250–251. Keisari Deciuksen sota gootteja vastaan Balkanilla.
Goottisota, vuosina 253–258. Sarja goottien hyökkäyksiä Balkanilla.
Goottisota, vuonna 270. Keisari Claudius Gothicuksen sota gootteja vastaan Balkanilla.
Goottisota, vuosina 367–369. Keisari Valens kukisti gootit Traakiassa.
Goottisota, vuosina 377–383. Itä-Rooman sota gootteja vastaan. Adrianopolin taistelu, jossa keisari Valens kaatui, oli osa tätä sotaa.
Goottisota, vuosina 402–403. Visigoottien hyökkäys Italiaan.
Goottisota, vuosina 535–554. Bysantti valtasi Italian ostrogooteilta.
Michelle Goos

| Mitalit> Maa:   Alankomaat.Naisten käsipallo.MM-kilpailut  | Mitalit> Maa:   Alankomaat.Naisten käsipallo.MM-kilpailut  | Mitalit> Maa:   Alankomaat.Naisten käsipallo.MM-kilpailut  | Maa:   Alankomaat> Naisten käsipallo. |
| --- | --- | --- | --- |
|  Hopeaa | Tanska 2015 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Ruotsi 2016 |  |  |
Michelle Goos (s. 27. joulukuuta 1989 Amsterdam) on alankomaalainen käsipalloilija. Hän on pelannut Alankomaiden maajoukkueessa yli 80 ottelua. Hän on saavuttanut MM-kilpailuissa hopeaa vuonna 2015 ja EM-kilpailuissa hopeaa vuonna 2016. Hän pelasi Rion olympialaisissa 2016 Alankomaiden joukkueen sijoittuessa neljänneksi.
Goos edusti seuratasolla pitkään kotimaansa VOC Amsterdamia ja on lisäksi pelannut Saksassa Buxtehuder SV:ssä vuosina 2016–2018 ja Neckarsulmer Sport-Unionissa vuodesta 2018.
Baltian entente

Baltian entente tarkoittaa Viron, Latvian ja Liettuan vuonna 1934 solmimaa yhteistyösopimusta. Se hajosi toista maailmansotaa edeltäneeseen jännityksen kasvuun ja siihen, kun Neuvostoliitto miehitti Baltian maat.
Aiheesta muualla

Vuoden 1934 sopimuksen teksti verkossa worldlii.org. Viitattu 4.8.2011. (englanniksi)
Iakob Gogebašvili

Iakob Gogebašvili
Iakob Gogebašvili (georg. იაკობ გოგებაშვილი, Iak'ob Gogebašvili; 15. lokakuuta 1840 – 1. kesäkuuta 1912) oli georgialainen opettaja, lastenkirjailija ja journalisti, jota pidetään Georgian nykyaikaisen kasvatustieteen perustajana. Jokainen georgialainen on vuodesta 1880 lähtien oppinut lukemaan äidinkieltään hänen laatimansa aapisen Deda ena (georg. დედა ენა 'äidinkieli') avulla. Muokattua laitosta käytetään Georgian kouluissa nykyäänkin.
Elämäkerta

Gogebašvili syntyi Varianin kylässä Gorin lähellä Georgiassa, joka oli silloin osa Venäjän keisarikuntaa. Köyhän perheen isä oli pappi Simon Gogebašvili. Iakob opiskeli Gorin ja Tbilisin seminaarissa, ennen kuin lähti Kiovan teologiseen akatemiaan vuonna 1861. Samanaikaisesti hän kävi luonnontieteen luennoilla Kiovan yliopistossa, jossa hän tutustui venäläisten ajattelijoiden, kuten Aleksandr Herzenin, Vissarion Belinskin ja Nikolai Tšernyševskin, poliittisiin ajatuksiin. Toisin kuin moniin hänen aikansa Georgian älymystön jäseniin, häneen kuitenkin vaikutti enemmän Gorin ja Tbilisin seminaarin uskonnollinen tausta kuin venäläiset radikaalit. Gogebašvili palasi Georgiaan vuonna 1863, ja hän opetti aritmetiikkaa ja maantiedettä Tbilisin seminaarissa. Seminaarin opiskelijat vierailivat hänen asunnossaan, jossa voitiin turvallisesti keskustella taiteesta ja politiikasta. Tämän vuoksi hänet erotettiin Pietarin Pyhän Synodin määräyksestä vuonna 1874.
Erottamisensa jälkeen Gogebašvili jätti vakituisen työn ja omisti aikansa ja energiansa koulutuksen edistämiseen. Vuonna 1879 hän avusti Seura lukutaidon levittämiseksi georgialaisten keskuudessa -nimisen yhdistyksen perustamista. Sen kautta hän vastusti erityisesti koululaitoksen venäläistämistä ja yritti estää georgian kielen rapautumisen – hän vertasi kieltä "kurjaan orpoon, jolta on riistetty kaikki huolenpito ja suojelu". Gogebašvili sai pian vaikutusvaltaa prinssi Ilia Tšavtšavadzea ympäröivän älymystön keskuudessa. Tšavtšavadze johti Georgian kansallisen heräämisen liikettä salamurhaansa saakka vuoteen 1907.
Gogebašvilin tärkein teos Deda ena, lapsille tarkoitettu johdanto georgian kieleen, julkaistiin alun perin vuonna 1876. Teos siirtyy aakkosista kirjallisiin teksteihin, ja se sisältää useita tietosanakirjamaisia sivuja. Kirjasta on otettu sadan vuoden aikana loputtoman paljon painoksia, ja siitä on tullut paitsi georgiankielisten myös useiden muunkielisten uusien aapisten malli Kaukasuksen alueella. Toinen Gogebašvilin merkittävä teos on Bunebis k'ari (georg. ბუნების კარი 'ovi luontoon') vuodelta 1868. Saduista ja luonnontieteellisestä johdannosta muodostuu pienoiskokoinen lasten tietosanakirja. Gogebašvili kirjoitti myös useita satuja ja historiallisia kertomuksia lapsille sekä monia Georgian kulttuuria ja identiteettiä puolustavia lehtiartikkeleita.
Bambuvuoritimali

| Bambuvuoritimali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Timalit Timaliidae
Suku::  Vuoritimalit Spelaeornis
Laji::  troglodytoides
Kaksiosainen nimi
 Spelaeornis troglodytoides  (Verreaux, 1870) 
Synonyymit
 Pnoepyga troglodytoides 
Katso myös
   Bambuvuoritimali Wikispeciesissä   Bambuvuoritimali Commonsissa 
Infobox OKNimi-testi OKIUCN-testi OK: 
Bambuvuoritimali (Spelaeornis troglodytoides) on Etelä- ja Itä-Aasiassa tavattava timaleihin kuuluva varpuslintu.
Koko ja ulkonäkö

Kooltaan bambuvuoritimali on noin 13 cm. Aikuiset bambuvuoritimalit ovat väritykseltään pääosin punaruskeita. Siivissä ja pyrstössä on tiheästi tummia juovia. Muualla juovat ovat vaaleita ja tummakärkisiä. Nuoret yksilöt ovat vanhempia bambuvuoritimaleja vaaleampia.
Levinneisyys ja elinympäristö

Bambuvuoritimalia tavataan Intiasta, Bhutanista, Myanmarista ja Kiinasta. Linnun elinympäristöä ovat kosteiden metsien aluskasvillisuus ja bambumetsät. Bambuvuoritimalin elinympäristöt sijaitsevat yleensä 2 440–2 900 metrin korkeudella merenpinnasta.
Baleares (F71)

| Baleares |
| --- | --- |


Aluksen vaiheet
Rakentaja:  Ferrol
Kölinlasku:  31. lokakuuta 1968
Laskettu vesille:  20. elokuuta 1970
Palveluskäyttöön:  24. syyskuuta 1973
Poistui palveluskäytöstä:  maaliskuu 2015
Tekniset tiedot
Uppouma:  3 015 t (standardi) 4 177 t (kuormattu)
Pituus:  133,5 m (kokonaispituus)
Leveys:  14,25 m
Syväys:  7,5 m
Koneteho:  35 000 shp
Nopeus:  28 solmua
Miehistöä:  256
Aseistus
Aseistus:  1 x Mk 16 VLS 1 x 5"/54 Mk42 -tykki 4 x torpedoputkea Mk46 torpedoille 2 x Mk141 laukaisualustaa Harpoon-merimaaliohjuksille 1 x SM-1 ohjustenlaukaisualusta 2 x 20 mm Meroka CIWS
Baleares (runkonumero F71) oli Espanjan laivaston vuonna 1970 vesillelaskettu Baleares-luokan fregatti, joka poistettiin palveluksesta maaliskuussa 2015.
Valmistus

Alus tilattiin Ferrolista, missä köli laskettiin 31. lokakuuta 1968. Alus laskettiin vesille 20. elokuuta 1970 ja otettiin palvelukseen 24. syyskuuta 1973.
Palvelus

Alus poistettiin palveluksesta maaliskuussa 2015.
Aiheesta muualla

Kuvia tai muita tiedostoja aiheesta Baleares (F71) Wikimedia Commonsissa
Baleares-luokan fregatit
Give Us a Wink

| Give Us a Wink Sweet |
| --- | --- | --- |

Studioalbumin tiedot
 Äänitetty : Musicland Studios, München, Länsi-Saksa, 1976 
 Julkaistu: 1976
 Formaatti: LP, 8-raita, CD
 Tuottaja(t): Sweet
 Tyylilaji: hard rock, heavy metal
 Kesto: 46.04
 Levy-yhtiö:  RCA Records    Capitol Records    Toshiba
Muut kannet
   takakansi
Listasijoitukset
  27.   Kts. lisää listasijoituksia
Sweetin muut studioalbumit
| Desolation Boulevard 1974 | Give Us a Wink 1976 | Off the Record 1977 |
Give Us a Wink on brittiläisen Sweet-yhtyeen neljäs studioalbumi, joka julkaistiin vuoden 1976 alkupuolella. Se on samalla yhtyeen ensimmäinen täysin itse säveltämä ja tuottama albumi. Levy on tyylillisesti heavy metal -vaikutteinen ja samalla Sweetin raskain albumi. Se on myös kuuluisa rumpusoundeistaan.
Albumi ei yltänyt yhtyeen kotimaassa listoille, mutta pääsi Yhdysvalloissa top 30:een. Singlenä jo edellisvuoden puolella julkaistu ”Action” oli suuri hitti maailmanlaajuisesti, ja lisäksi ”The Lies in Your Eyes” muodostui pienemmäksi hitiksi.
Albumin tarkoituksellisen karusta kansitaiteesta vastasi Joe Petagno, joka oli tehnyt myös edellisvuonna ilmestyneen live-/kokoelma-albumin Strung Up kansikuvan.
Taustaa

Vuonna 1975 ilmestynyt hitti ”Fox on the Run” merkitsi yhtyeen uralla käännekohtaa, sillä se oli ensimmäinen single, joka oli yhtyeen omaa käsialaa. Samalla loppui yhteistyö Nicky Chinnin ja Mike Chapmanin kanssa, jotka olivat tehneet yhtyeen jokaisen singlekappaleen vuodesta 1971 lähtien. Tämä heijastui myös albumijulkaisuihin, sillä Give Us a Wink oli Sweetin ensimmäinen albumi, jolla kaikki kappaleet olivat sen jäsenten itse tekemiä.
Ennen albumin äänittämistä Sweet oli aloittanut vuoden 1975 lopulla maailmankiertueen, joka oli samalla suurin yhtyeen uralla. Se alkoi lokakuussa Uudesta-Seelannista jatkuen Australiaan. Vuodenvaihteessa 1975–76 kiertue jatkui Yhdysvalloissa.
Äänitykset

Levy äänitettiin pääosin Musicland-studiossa Münchenissä Länsi-Saksassa, jossa The Rolling Stones oli äänittänyt vuonna 1974 ilmestyneen albuminsa It’s Only Rock ’n’ Roll. Poikkeuksen tekevät kappaleet ”The Lies in Your Eyes” sekä ”Action”, joista ensin mainittu on äänitetty Air-studioilla Lontoossa ja jälkimmäinen Audio International Studiosissa.
Albumilla on huomattavaa sen rumpusoundit. Münchenissä, The Arabelle Hotellin kellarissa sijaitsevan Musicland-studion vieressä oli suuri käytävä tavaratoimituksia tuovia rekkoja varten, jonka erottivat studiosta kaksi suurta äänieristettyä metalliovea. Rumpali Mick Tuckerin rummut oli sijoitettu ovien viereen, ja eräänä päivänä ovet avattiin vahingossa samalla kun Tucker oli nauhoittamassa rumpuosuuksia. Rumpujen ääni kaikui kovana läpi kellarin, ja Tucker piti kuulemastaan niin paljon, että halusi siirtää rumpusettinsä käytävän puolelle. Jälkikaiku oli kuitenkin liian suuri, ja lisäksi basisti Steve Priestillä oli vaikeuksia soittamisen kanssa, koska hän ei nähnyt rumpalia. Näin ollen Tuckerin rummut siirrettiin takaisin studioon, missä niiden ääni ohjattiin kahden suuren kaiutinkaapin kautta kellariin.
Nauhoitusten aikaan studiossa vieraili muun muassa Led Zeppelin -yhtyeen basisti-kosketinsoittaja John Paul Jones. Led Zeppelin oli äänittämässä kaupungissa samanaikaisesti Presence-albumiaan, ja hän poimi Sweetiltä sen juuri keksimän rumpujenäänitystekniikan.
Tietoa kappaleista

Musiikkinäytteet
”The Lies in Your Eyes” valittiin levyn kaupallisimpana kappaleena singleksi.
Levyn kolmas raita ”Keep It In” on mahdollisesti  raskain kappale.
Raskas, mutta melodinen ”Yesterday's Rain” on albumin ensimmäinen kappale, jonka sanoitukset ovat saaneet innoituksensa televisiosta.
Äänitiedostojen kuunteluohjeet
Avausraita ”The Lies in Your Eyes” on yhtyeen harvoja kappaleita, joissa taustalaulua on keinotekoisesti muokattu entistä korkeampien sävelten aikaansaamiseksi. ”The Lies in Your Eyes” valittiin myös singleksi, koska sitä pidettiin levyn kaupallisimpana raitana. Siitä huolimatta se osoitti yhtyeen siirtyneen teinipopista hard rock -ilmaisuun. Levyn järjestyksessään toinen kappale ”Cockroach” sai innoituksensa, kun solisti Brian Connolly oli tokaissut yhtyekavereilleen ”Jumalan tähden tuota naista... minulla oli hänet sängyssäni viime yönä ja hän ryömi sinne kuin torakka (engl. cockroach).” Itse kappale on raskas, rumpuvoittoinen esitys. Eniten kitaristi Andy Scottin käsialaa oleva ”Keep It In”, joka alkaa suihkukoneen ääntä imitoivalla syntetisaattorilla, on mahdollisesti koko levyn raskain kappale. B-puolen päättää Yhdysvaltain-markkinoita silmällä pitäen työstetty, maan itsenäisyyspäivän mukaan nimetty melodinen ”4th of July”. Kappaleessa soittaa myös albumin ainoa yhtyeen ulkopuolinen muusikko; Trevor Griffin, joka vastaa kappaleen pianosoolosta.
B-puolen aloittava kappale on ”Action”, joka singlenä ilmestyessään vuoden 1975 puolella oli suuri hitti. Give Us a Winkin versio eroaa hieman singleversiosta ollen sovitettu lähemmäs levyn yleissävyä. Se on täten toinen kaikkiaan kolmesta siitä tehdystä versiosta. Alias Smith and Jones -lännensarjasta inspiraationsa saanut ”Yesterday's Rain” jatkaa levyn hard rock -voittoista, mutta melodista ilmaisua. ”White Mice” on hyvin raskas kappale, jossa lauluosuudet ovat paikoin huomattavan korkeita. Termin ”white mice” (suom. valkoiset hiiret) on epäilty liittyvän huumeisiin, mutta kitaristi Andy Scott on kertonut sen viittaavan siemennesteeseen. Levyn päättää tunnelmaltaan raskas ja synkkä ”Healer”, joka on levyn hidastempoisin kappale. ”Yesterday's Rainin” tavoin myös se on saanut innoituksensa televisiosta; science fiction -sarja Star Trekistä.
Julkaisu ja vastaanotto

Give Us a Wink ei noussut Britannian albumilistalle – kuten oli käynyt vuoden 1974 Sweet Fanny Adamsia lukuun ottamatta kaikille Sweetin studioalbumeille. Yhdysvalloissa levy nousi kuitenkin menestyksekkään Amerikan-kiertueen myötä sijalle 27, ja ylsi Ruotsissa ja Länsi-Saksassa top 10:een.
Capitol Recordsin maaliskuussa 1976 julkaisema Yhdysvaltain-versio erosi hieman RCA Recordsin julkaisemasta Britannian ja muun Euroopan vastaavasta. Kappalejärjestys oli erilainen ja lisäksi mukana oli kitaristi Andy Scottin sooloversio Desolation Boulevard -albumilla ilmestyneestä kappaleesta ”Lady Starlight”. Japanissa Give Us a Winkin julkaisi Toshiba-yhtiö.
Brittiläisen Sounds-musiikkilehden kriitikko Barbara Charone antoi 28. helmikuuta 1976 ilmestyneessä arvostelussaan levylle kolme tähteä viidestä. Samaan tulokseen päätyi myöhemmin Allmusicin James Chrispell. Hän antoi albumin kappaleista tunnustusta erityisesti raidoille ”Cockroach” ja ”Yesterday's Rain”. Samoilla linjoilla olivat myös rateyourmusic.com-sivuston käyttäjät, joiden antamasta 222:sta äänestä muodostui keskiarvoksi 3.73. Saman sivuston vuoden 1976 parhaimpien levyjen listalla Give Us a Wink ylsi siten sijalle 156.
Julkaisu ja vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Ruotsi | 3. | 8 (top 50) | 16.2.1976 |  |
|  Tanska | 4. | 4 (top 20) | viikko 6/1976 |  |
|  Länsi-Saksa | 9. |  | 1976 |  |
|  Kanada | 11. |  | 27.3.1976 |  |
|  Norja | 15. | 2 (top 20) | viikko 9/1976 |  |
|  Yhdysvallat | 27. |  | 1976 |  |
Julkaisu ja vastaanotto > Arvostelut

Allmusic:
Rateyourmusic.com-sivuston käyttäjät:
Sounds:
Kiertue

Vuoden 1976 alkupuoliskolla yhtye kiersi Yhdysvalloissa toimien muun muassa Rush-yhtyeen lämmittelijänä, Sweetin lämmittelijänä toimi puolestaan entisen Free-kitaristi Paul Kossoffin Backstreet Crawler -yhtye. Päihdeongelmista kärsinyt Kossoff kuitenkin menehtyi kiertueen aikana kesken lentokonematkan, joten viimeisessä konsertissa 25. maaliskuuta 1976 Backstreet Crawlerin korvasi Sammy Hagar. Tässä konsertissa yhtyeen jäsenten ystävä, kitaristi Ritchie Blackmore nousi Sweetin kanssa lavalle encoren ajaksi esittämään Paul Kossoffin muistoksi Free-hitin ”All Right Now”.
Maailmanlaajuisella kiertueella osana yhtyeen lavashow’ta olivat muun muassa synkronoidut filmit. Mick Tucker soitti rumpusoolonsa kahden suuren näytön kanssa ja lisäksi Andy Scottin kitarat syttyivät palamaan kadoten savuna ilmaan. Mukana oli myös keinotekoinen kuuden jalan suuruinen penis, joka ampui yleisöön konfetteja.
Kappaleet

Kaikki kappaleet kirjoittaneet ja sovittaneet Brian Connolly, Steve Priest, Andy Scott ja Mick Tucker
Kappaleet > Britannian- ja Manner-Euroopan-versio

A-puoli
The Lies in Your Eyes – 3.48
Cockroach – 4.51
Keep It In – 5.00
4th of July – 4.24
B-puoli
Action – 3.44
Yesterday's Rain – 5.16
White Mice – 4.58
Healer – 7.17
Kappaleet > Britannian- ja Manner-Euroopan-versio > Vuoden 1999 remasteroidun CD-version bonuskappaleet

Someone Else Will – 3.25
Miss Demeanor – 3.17
Kappaleet > Britannian- ja Manner-Euroopan-versio > Vuoden 2005 remasteroidun CD-version bonuskappaleet

Action – 3.17 (singleversio)
Cockroach – 4.59 (Munich Mix)
4th of July – 4.41 (Munich Mix)
Kappaleet > Yhdysvaltain-versio

Action
Yesterday's Rain
White Mice
Healer
The Lies in Your Eyes
Cockroach
Lady Starlight (Andy Scottin vuonna 1975 julkaisema singleversio)
Keep It In
4th of July
Kokoonpano

Brian Connolly – laulu, syntetisaattori
Steve Priest – bassokitara, laulu, sello
Andy Scott – kitara, laulu, sello, syntetisaattori
Mick Tucker – rummut, lyömäsoittimet, laulu, gongi
Kokoonpano > Vierailijat

Trevor Griffin – piano kappaleessa ”4th of July”
Painoksia

| Formaatti | Valtio | Levy-yhtiö ja tunnus | Julkaistu | Lähde |
| --- | --- | --- | --- | --- |
| LP |  | RCA Victor RS 1036 | 1976 |  |
| LP |  | RCA LPL 1-5118 | 1976 |  |
| LP |  | RCA Victor LPL1 5118 | 1976 |  |
| LP |  | Jugoton, RCA Victor LSRCA 78001, RS 1036 | 1976 |  |
| LP |   | Capitol ST-11496 | 1976 |  |
| 8-raita |  | Capitol 8XT-11496 | 1976 |  |
| LP |  | RCA VPL1-7089 | 1976 |  |
| LP |  | Toshiba ECS 67057 | 1976 |  |
| CD |  | Records RR 4084-WZ | 1990 |  |
| CD |  | Toshiba-EMI TOCP-6322 | 1990 |  |
| LP |  | Santa П94 RAT 30798 | 1994 |  |
| CD |  | BMG 74321 66011 2 | 1999 |  |
| CD |  | BMG 82876 670612 | 2005 |  |
Bagulalit

Bagulalit ovat Venäjään kuuluvan Dagestanin länsiosassa asuva pieni vuoristolaiskansa. He puhuvat andilaisiin kieliin kuuluvaa bagulalia sekä avaaria ja venäjää. Uskonnoltaan bagulalit ovat sunnalaisia muslimeja. Heidän lukumääräkseen arvioidaan 5000–7000 henkeä.
Nimitys bagulal (багвалал) on peräisin avaarista. Toisinaan sitä on käytetty myös lähistöllä asuvista tindaleista. Bagulaleilla ei ole yhteistä omakielistä nimitystä, vaan he kutsuvat itseään kotikyliensä mukaan.